મંગળ રાશિ મકર રાશિમાં એટલે કે આપની રાશિથી બીજા ભાવમાં ઉચ્ચનો છે. સૂર્ય પ્રથમ પખવાડિયામાં લાભનો રહેશે. શુક્ર પણ સૂર્ય સાથે યુતિમાં છે. આ બધી સ્થિતિ જોતા આપને દૂરના અંતરથી અથવા પરદેશથી લાભ અપાવી શકે છે. જોકે સામે પક્ષે ખર્ચનું પ્રમાણ પણ વધી જશે માટે આપે આવક-જાવકનું સંતુલન રાખવા માટે વિશેષ પ્રયાસો કરવા પડશે. આપનામાં જોશ અને ઉર્જાનું પ્રમાણ વધુ રહેશે જેનો સકારાત્મક ઉપયોગ કરીને આપ વ્યવસાયિક પ્રગતી કરી શકો છો. પરંતુ તેનો નકારાત્મક ઉપયોગ કરશો તો ગુસ્સો વધુ જશે જે આપની પડતીનું કારણ બની શકે છે અને સંબંધોમાં પણ ભંગાણ કરાવી સકે છે. ખાસ કરીને તમારા વિચારોમાં નકારાત્મકતા રહેશે જેની અસર સંબંધો અને કામ બંને પર પડી શકે છે. કોઈ સરકારી કામ પણ ઘણાજ સમયથી બાકી હશે તો શરૂઆતના પખવાડિયામાં તેનો ઉકેલ લાવી શકશો. પ્રણયસંબંધોની વાત કરીએ તો આપના પંચમ સ્થાન પર શુક્રની દૃશ્ટિ છે. મોટાભાગના સમયમાં આપ રોમેન્ટિક મૂડમાં જોવા મળશો. કોઈ ખાસ વ્યક્તિ માટે આપન દિલમાં પ્રેમની કૂંપળો ફુટે તેવી સંભાવના પણ નકારી શકાય નહીં. આપ કલ્પનાઓની દુનિયામાં વધુ રહેશો. ગણેશજી આવા સમયે આપને કોઈપણ નિર્ણય લેતી વખતે લાગણીના પ્રવાહમાં તણાઈ ન જાવ તેની કાળજી રાખવાની ટકોર કરી રહ્યા છે.